Diari Oficial de la Generalitat Valenciana


Sumari del DOGV 1744, del 13-03-1992 (1992/824227)

RESOLUCIÓ de 27 de febrer de 1992, de la Direcció General de Transports, per la qual convoca proves de constatació de la capacitat professional per a l'exercici de les activitats de transportista per carretera, agencia de transport de mercaderies, transitari i magatzemista distribuïdor.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1744

Data del DOGV
:   13-03-1992

Secció del DOGV
:   ALTRES DISPOSICIONS

Número del document
:   1992/824227


Data del document
:   27-02-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 27 de febrer de 1992, de la Direcció General de Transports, que convoca proves de constatació de la capacitat professional per a l'exercici de les activitats de transportista per carretera, agència de transport de mercaderies, transitari i magatzemista distribuïdor.  
Segons que disposa l'article tercer de l?Ordre d'11 de juny de 1990, de la Conselleria d'Obres Públiques, Urbanisme i Transports, que estableix la periodicitat de realització de les proves per a la constatació de la capacitat professional per a l?exercici de les activitats de transportista per carretera, agència de transport de mercaderies, transitari i magatzemista distribuïdor, aquesta direcció general, fent ús de les atribucions que li confereix la disposició final primera de l?esmentada ordre, resol:  
Primer  
Convocar proves de constatació de la capacitat professional per a l?exercici de les activitats de transportista de viatgers i de mercaderies per carretera, tant de caràcter nacional com internacional, d'agència de transport de mercaderies, de transitari i de magatzemista distribuïdor.  
Aquesta convocatòria afecta l?àmbit territorial de la Comunitat Autònoma Valenciana.  
Segon  
Per poder concórrer a aquestes proves, els sol·licitants hauran de tenir el domicili legal al territori de la Comunitat Autònoma Valenciana, tret dels qui tot i tenir-lo en un lloc diferent estiguen prestant el servei militar en aquesta comunitat, i també els qui tinguen el domicili en territori estranger.  
En les dues excepcions esmentades per a concórrer a les proves haurà d'acreditar-se el motiu que ha ocasionat l'excepció mitjançant un certificat original expedit amb aquesta finalitat pel cap de la unitat o un justificant d'estar domiciliat a l'estranger, respectivament.  
Tercer  
Els exercicis de què constaran les proves, l?estructura i la manera de qualificació seran les que estableix l?Ordre del Ministeri de Transports, Turisme i Comunicacions de 25 d'octubre de 1990, que regula les proves per a l?obtenció del certificat de capacitació per a l?exercici de les professions de transportista per carretera, agència de transport, transitari i magatzemista distribuïdor.  
Els exercicis de les proves relatives a reconeixement de la capacitat per a l?exercici de les professions de transportista per carretera, agència de transport, transitari i magatzemista distribuïdor tractaran sobre el coneixement de les matèries incloses en els programes que figuren com a annexos de l?esmentada ordre.  
Quart  
Les sol·licituds per a participar en les proves que es convoquen hauran de realitzar-se mitjançant el model que acompanya aquesta Resolució, que emplenat com cal, haurà de presentar-se a la Direcció General de Transports de la Conselleria d'Obres Públiques, Urbanisme i Transports, o bé als serveis territorials de Transports de València, Alacant i Castelló.  
El termini per a la presentació de les sol·licituds serà de vint dies hàbils a partir de la publicació d'aquesta convocatòria en el Diari Oficial de la Generalitat Valenciana.  
S'haurà d'adjuntar a les sol·licituds una fotocòpia del DNI i, si escau, els documents als quals fa referència l'article segon.  
Cinquè  
Els drets d'examen seran de 1.419 pessetes per cadascuna de les especialitats a què l'aspirant es presente, i s'ingressaran, segons siga el Lloc on vulguen concórrer a les proves, al compte següents:  
Qualsevol sucursal del Banc Central, al c/c 2770340, epígraf:. taxa d'exàmens.  
El justificant de pagament de la taxa haurà d'adjuntar-se a la sol·licitud en el moment de presentació d'aquesta.  
sisè  
Hi haurà un tribunal a cadascuna de les províncies de la Comunitat Autònoma Valenciana. La composició d'aquests i també el calendari i els lloes per a la realització de les proves es publicaran oportunament en el Diari Oficial de la Generalitat Valenciana; també s'exposarà a la Direcció General de Transports i als serveis territorials de Transports de València, Alacant i Castelló.  
Setè  
En el moment de la realització de les proves els aspirants hauran de presentar al tribunal l'original del Document Nacional d'Identitat, i haurà de correspondre el domicili que hi figure amb l'àmbit territorial de la Comunitat Autònoma Valenciana. Si no és així, però l'aspirant té, tanmateix, el domicili legal en aquest territori, haurà d'acreditar-ho mitjançant un certificat d'empadronament expedit per l'ajuntament corresponent.  
vuitè  
Per als casos especials d'aquelles persones que siguen ja titulars d'autoritzacions de transport o agència de transport, o bé que tinguen ja reconegut el requisit de capacitació professional, s'aplicaran les regles següents:  
1. Les persones físiques que siguen titulars de concessions o autoritzacions de transport o de la classe TD, amb l'antiguitat que requereix la Llei 16/1987, de 30 de juliol, per al reconeixement de la capacitació professional per al transport nacional, si volen obtenir la capacitació professional per al transport internacional hauran d'especificar-ne la situació en la sol·licitud corresponent i es presentaran només a l?exercici del transport internacional.  
Si les persones titulars de les autoritzacions, a què fa referència el paràgraf anterior, volen obtenir la capacitació en una modalitat (viatgers o mercaderies) distinta a la que fan referència les seues autoritzacions, només hauran de realitzar el segon exercici corresponent a aquesta i hauran de fer constar la situació esmentada en la sol·licitud.  
2. Les persones físiques que en el moment d'entrada en vigor de la Llei 16/1987, de 30 de juliol, siguen titulars d'autoritzacions d'agència de transport i vulguen obtenir el reconeixement de la capacitació professional per a les activitats de transitari o de magatzemista distribuïdor, hauran de fer constar aquesta circumstància en la sol·licitud, i només hauran de realitzar el segon exercici corresponent a aquesta.  
3. Les persones a què fan referència els dos punts anteriors d'aquesta base hauran d'adjuntar a la sol·licitud una fotocòpia compulsada d'almenys una de les autoritzacions de transport, TD, o d'agència que acredite l'acompliment de les condicions exigides en aquests.  
4. A les persones que hagen realitzat la direcció efectiva d'empreses de transport o d'agència de transport, no se'ls presumirà la possessió de la capacitació professional mentre aquesta no siga formalment reconeguda, d'acord amb la tramitació que estableix el Ministeri de Transports, Túrisme i Comunicacions.  
5. Les persones a qui se'ls haja reconegut el requisit de capacitació professional per a una modalitat de transport concreta (viatgers o mercaderies), si volen obtenir la capacitació per a una modalitat diferent, només hauran de realitzar el segon exercici corresponent i hauran de fer constar l'esmentada situació en la sol·licitud i adjuntar el justificant al reconeixement (certificat d'haver superat les proves corresponents, certificat simple de reconeixement, etcètera).  
El mateix règim s'ha d'aplicar a les persones a les quals se'ls haja reconegut la capacitació per a una activitat auxiliar o complementària del transport determinada (agència de transport, transitari o magatzemista distribuïdor) que vulguen obtenir la capacitació per a una altra activitat auxiliar o complementària diferent.  
Novè  
Publicar com a annex el model d'instància en què han de formular-se les sol·licituds per a participar en les proves.  
València, 27 de febrer de 1992. - El Director General de Transports: Gaetà Roca Giner.  
Veure imatge